**Oslo**, chamada **Christiania** entre 1624 e 1878 e **Kristiania** entre 1878 e 1924, é a capital e a cidade máis habitada de Noruega, amais de ser o seu centro político, económico e cultural. Politicamente constitúe un concello e a vez unha das dezanove provincias do país. En 2018 a súa poboación era de 673 469 habitantes,​ un 12% da poboación total de Noruega, sendo a terceira cidade e área urbana máis poboada de Escandinavia, só superada por Copenhague e Estocolmo. O 25% da poboacíon da cidade está composta por inmigrantes.

A súa área metropolitana esténdese aos arredores da provincia de Akershus e ten unha poboación de 1 588 457 habitantes. A superficie total comprendida por Oslo é de 144 km², dos cales 115 km² son urbanos e 7 km² rurais. Os espazos abertos dentro da área urbana suman un total de 22 km². O centro de Oslo sitúase no final do Oslofjord, dende o cal a cidade se estende polas dúas beiras do fiorde.

Orixe etimolóxica
-----------------

O significado do nome de Oslo foi obxecto de numerosos debates. Oslo deriva do nórdico antigo, sendo, con toda probabilidade, o nome dunha vasta granxa no lugar dos primeiros asentamentos en *Bjørvika*.

Durante a Idade Media o nome, ao principio, foi deletreado 'Ásló', para máis tarde obter 'Ósló'. A ortografía máis temperá suxire que o primeiro compoñente 'ás' refírese a calquera das cristas *Ekeberg*, ao sueste da cidade ('ås' no noruegués moderno), ou ao homónimo nórdico que quere dicir 'o deus' ou 'a divindade'. As interpretacións máis probables polo tanto serían 'a pradería baixo a crista' ou 'a pradería dos deuses'. Ambos son igualmente plausibles.

Un incendio en 1624 destruíu gran parte da cidade medieval (a sección agora coñecida como Gamlebyen) e a cidade foi recolocada preto da Fortaleza de Akershus. O Rei Christian IV de Dinamarca e Noruega renomeou a rebautizada cidade como Christiania (ou *Cristianía*, en galego). Dende finais de 1800, o nome da cidade apareceu escrito tamén como "Kristiania". Non se aprobou oficialmente ningunha delas, polo que ambas as dúas eran válidas e aceptábanse os seus usos. O nome orixinal de Oslo foi restaurado por unha lei do 11 de xullo de 1924, sendo efectiva a partir do 1 de xaneiro de 1925. 

> 
> 
> Cando eu era xove, non chamaron á capital de Noruega Oslo. Chamáronlle Kristiania. Pero nalgún sitio ao longo da historia, os noruegueses decidiron abolir aquel bonito nome e chamalo, en cambio, Oslo. -- Roald Dahl, *Boy*
> 
> 

A cidade foi unha vez referida como *Tigerstaden* (a Cidade dos Tigres) polo escritor Bjørnstjerne Bjørnson cara a 1870, debido á súa percepción da cidade como un lugar frío e perigoso. Durante anos, este nome obtivo un status case oficial, chegando a celebrarse o milésimo aniversario da cidade cunha fileira de esculturas de tigres ao redor do concello. A existencia de persoas sen fogar e outros esmoleiros conduciu a reformular o alcume de *Tigerstaden* á Cidade dos Esmoleiros. Isto plasmouno o escritor Knut Hamsun de xeito moi duro na súa novela *Sult* (Fame, en galego) en 1890 (levada ao cine en 1966 por Henning Carlsen).

Historia
--------

### Atentados terroristas de 2011

*Artigo principal**:* Atentados de Noruega de 2011.
O 22 de xullo de 2011 ás 15:30, unha grande explosión tivo lugar xunto a un edificio do goberno noruegués no centro de Oslo, matando a oito persoas e ferindo a 209. Ese mesmo día, ás 17:00, prodúcese un tiroteo nun campamento das xuventudes do Partido Laborista (nese momento no goberno) na illa de Utøya, deixando neste segundo ataque 69 mortos e 110 feridos.

En lembranza ás vítimas dos atentados e ás familias noruegas desprazadas a Galicia pola industria naval, o concello galego de Ares inaugurou en xullo dese mesmo ano a rúa de Noruega.

Cultura
-------

### Museos

Os principais museos da cidade son:

* Museo do Esquí, en Holmenkollen.
* Museo Kon-Tiki, en Bygdøy.
* Museo Munch (*Munchmuseet)*, en Tøyen.
* Galería Nacional de Noruega (*Nasjonalgalleriet*).
* Museo Marítimo Noruegués, en Bygdøy.
* Museo de Barcos Viquingos (*Vikingskipshuset*), en Bygdøy.
* Museo do Pobo Noruegués (*Norsk folkemuseet*).

Transporte
----------

Estación Central de Oslo (*Oslo Sentralstasjon*), a principal da cidade.
### Aeroportos

Existen tres aeroportos próximos a Oslo que dan servizo á cidade:

* Aeroporto de Oslo-Gardermoen, na provincia de Akershus.
* Aeroporto de Sandefjord-Torp, na provincia de Vestfold.
* Aeroporto de Moss-Rygge, na provincia de Østfold.

### Ferrocarril

A Estación Central de Oslo, a *Oslo Sentralstasjon*, é a principal estación de ferrocarril da cidade. Con conexións cara ás cidades de Trondheim, Estocolmo, Gotemburgo ou Copenhague, entre outras.

Notas
-----

1. ↑  "Doble atentado terrorista contra el Gobierno noruego". *La Vanguardia* (en castelán). 22 de xullo de 2011.
2. ↑  "Ares (A Coruña) inaugura la calle 'Noruega' en recuerdo a las víctimas de los atentados de Oslo y Utoya". *Europa Press* (en castelán). 28 de xullo de 2011.

|  |  |
| --- | --- |
|  | Wikimedia Commons ten máis contidos multimedia na categoría:  ***Oslo Modificar a ligazón no Wikidata*** |

| * v
* c
* e
Lista das 50 áreas urbanas máis poboadas dos países nórdicos |
| --- |
| 
* Dinamarca
* Finlandia
* Islandia
* Noruega
* Suecia
* Åland
* Illas Feroe
* Groenlandia

 |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  1. | Suecia Estocolmo |  1.372.565 |
|  2. | Dinamarca Copenhague |  1.263.698 |
|  3. | Finlandia Helsinqui |  1.214.210 |
|  4. | Noruega Oslo |  958.378 |
|  5. | Suecia Gotemburgo |  549.839 |
|  6. | Finlandia Tampere |  325.025 |
|  7. | Suecia Malmö |  280.415 |
|  8. | Dinamarca Aarhus |  261.570 |
|  9. | Finlandia Turku |  260.367 |
|  10. | Noruega Bergen |  250.420 |

 | 

|  |  |  |
| --- | --- | --- |
|  11. | Noruega Stavanger |  210.874 |
|  12. | Islandia Reiquiavik |  209.510 |
|  13. | Finlandia Oulu |  193.817 |
|  14. | Noruega Trondheim |  175.068 |
|  15. | Dinamarca Odense |  173.814 |
|  16. | Suecia Uppsala |  140.454 |
|  17. | Dinamarca Aalborg |  132.578 |
|  18. | Finlandia Jyväskylä |  120.306 |
|  19. | Finlandia Lahti |  117.424 |
|  20. | Noruega Drammen |  113.534 |

 | 

|  |  |  |
| --- | --- | --- |
|  21. | Suecia Västerås |  110.877 |
|  22. | Noruega Fredrikstad-Sarpsborg |  108.636 |
|  23. | Suecia Örebro |  107.038 |
|  24. | Suecia Linköping |  104.232 |
|  25. | Suecia Helsingborg |  97.122 |
|  26. | Noruega Porsgrunn-Skien |  91.737 |
|  27. | Suecia Jönköping |  89.396 |
|  28. | Suecia Norrköping |  87.247 |
|  29. | Finlandia Kuopio |  86.034 |
|  30. | Finlandia Pori |  84.509 |

 | 

|  |  |  |
| --- | --- | --- |
|  31. | Suecia Lund |  82.800 |
|  32. | Suecia Umeå |  79.594 |
|  33. | Dinamarca Esbjerg |  72.060 |
|  34. | Suecia Gävle |  71.033 |
|  35. | Finlandia Vaasa |  66.911 |
|  36. | Suecia Borås |  66.273 |
|  37. | Finlandia Joensuu |  65.686 |
|  38. | Suecia Eskilstuna |  64.679 |
|  39. | Suecia Södertälje |  64.619 |
|  40. | Suecia Karlstad |  61.685 |

 | 

|  |  |  |
| --- | --- | --- |
|  41. | Dinamarca Randers |  61.664 |
|  42. | Suecia Täby |  61.272 |
|  43. | Suecia Växjö |  60.887 |
|  44. | Noruega Kristiansand |  60.583 |
|  45. | Dinamarca Kolding |  58.757 |
|  46. | Suecia Halmstad |  58.577 |
|  47. | Dinamarca Horsens |  56.536 |
|  48. | Finlandia Lappeenranta |  55.429 |
|  49. | Dinamarca Vejle |  53.975 |
|  50. | Finlandia Kotka |  52.600 |

 |

 |

|  |  |
| --- | --- |
| Control de autoridades | 
* Wd: Q585
* WorldCat
* VIAF: 137191199
* BIBSYS: 90094909
* BNE: XX460251
* BNF: 11882326b
* BRE: 2680402
* EBID: ID
* GEC: 0047869
* GeoNames: 3143244
* GND: 4043968-9
* ISNI: 0000000115544893
* LCCN: n79018884
* MusicBrainz: ID
* NDL: 00628309
* NKC: ge259811
* NLA: 35869001
* OSM: 2775550
* SUDOC: 026608200
* TGN: 7009573
* Treccani: oslo
* WOEID: 862592

 |